Предмет на изработка на оваа дипломска е веб апликација која претставува предлог образовен софтвер за менаџирање на лабораториски вежби. Апликацијата таргетира лабораториски вежби од еден факултетски предмет. Во оваа дипломска работа Биоинформатика е земен како тој таргетиран предмет и базата на податоци врз која се темели апликацијата користи речник и материјал од овој предмет.

Образовните институции практикуваат користење на образовен софтвер кој може да служи како асистивна алатка при изведување на настава, совладување на материјал и вежби за истиот. Константирано е дека користењето на образовен софтвер при процесот на едукација има голем потенцијал за професорите, кои го користат како екстензија на нивните едукативни практики и за студентите, кои го користат како алатка за поефикасно совладување на материјалот

Целта е да се направи место за извршување, менаџирање и преглед на лабораториските вежби. Целта на овој образовен софтвер е да се автоматизира менаџирањето на лабораториските вежби. Тоа би било од значење и за изведувачите на наставата кои ќе имаат пристап до содржините на вежбите и нивните решенија и за студентите кои ќе имаат подобар преглед и пристап до истите.

Голема предност на сите функционалности е складирањето на сите податоци за лабораториските вежби на едно место. На тој начин се овозможува лесен пристап и достапност до нив во секое време

Факултетот за информатички науки и компјутерско инженерство веќе користи образовен софтвер наречен Moodle. Moodle е платформа за учење дизајнирана за едукаторите, администаторите и студентите. Таа претставува околина за учење [2]. Исто така, при изведување на лабораториски вежби, колоквиуми и испити се користи code.finki.ukim.mk кој се состои од вежби на различни теми, компајлер адаптибилен кон различни програмски јазици и оценување на решенијата на задачите. Мотивацијата за создавање на веб решение за предметот Биоинформатика потекнува токму од постоењето на овие софтверски решенија.